《祈真坛》
唐代·齐己

玉瓮瑶坛二三级，学仙弟子参差入。霓旌队仗下不下，

松桧森森天露湿。殿前寒气束香云，朝祈暮祷玄元君。

茫茫俗骨醉更昏，楼台十二遥昆仑。昆仑纵广一万二千里，

中有五色云霞五色水。何当断欲便飞去，

不要九转神丹换精髓。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。